Pɛl 15
1
Ruac mi gɔaa thukɛ gak,
kä ruac mi jiääk no̱ŋɛ gak.
2
Ram mi pɛl latdɛ ni pɛl,
kä ram mi dɔ̱a̱r latdɛ ni
nyin dɔ̱ɔ̱rä.
3
Kä Kuoth Nhial guicɛ nɛy diaal,
guicɛ ji̱ dueeri kɛnɛ
ji̱ cuŋni.
4
Kä lɛp mi gɔaa ce̱tdɛ
kɛ jiath teekä,
kä lɛp mi lat jiäk
näkɛ yiëë.
5
Dɔ̱a̱r la lo̱kɛ ruaacni gua̱n,
kä ram liŋ ruac ŋäcɛ ŋɔak.
6
Dhɔr raam mi gua̱n cuŋni tëëkɛ
ria̱ŋ mi di̱i̱t,
kä ria̱ŋ gua̱n dueeri no̱ŋɛ
ni jɛ riɛk.
7
Kä ram mi pɛl la naŋɛ
ni pɛl raar,
kä /ci ram mi dɔ̱a̱r jɛ lät.
8
Kä muc gua̱n dueeri lo̱k
Kuoth Nhial ɛ,
kä nhɔkɛ ni pal gua̱n cuŋni.
9
Kä dup gua̱n dueeri lo̱k
Kuoth Nhial kɛ,
kä nhɔkɛ ni dup raam
in guur ni cuŋ.
10
Kä da̱k a liip ram mi
lät jiäk ni,
kä ram lo̱k luek bɛ li̱w.
11
Kä lia̱a̱ kɛnɛ da̱k ŋäc
Kuoth Nhial kɛ,
kä dee lo̱c nath kulɛ tëë di!
12
Ram mi dhɔŋ dhɔŋ lo̱kɛ luek,
kɛ ɣöö /cɛ dee met pɛl.
13
Ram mi gɔaa lɔcdɛ nhɔkɛ naath,
kä cuɔl lɔaac nyonɛ yiëë.
14
Kä ram mi ŋäc ŋɔak go̱rɛ pɛl,
kä ram kui̱c ŋɔak lätdɛ ni
nyin dɔ̱ɔ̱rä.
15
Kä nɛy tin yakɛ,
tëkdiɛn ɛ can,
kä nɛy tin tɛth lo̱ckiɛn
jëkɛ tëk mi gɔaa.
16
Gɔaa ni ria̱ŋ mi tɔt
kä luthi Kuoth Nhial,
kä ria̱ŋ mi di̱i̱t mi
no̱ŋ ji̱ riɛk.
17
Gɔaa ni mi̱eth kua̱n
mi te rɛydɛ kɛ nhök,
kä mi̱eth tha̱k dɛ̈ɛ̈l
mi ci buuth
kä te rɛydɛ kɛ lo̱k.
18
Ram mi la mal gaak
lätdɛ rik,
kä ram dak gakdɛ la jakɛ
gak kä kɔ̱c.
19
Ram mi duaal bum jekdɛ kɛ ŋɔak,
kä ram mi pɛl puɔ̱nydɛ
thia̱k jekdɛ kɛ ŋɔak.
20
Kä gat mi pɛl ɛ tɛ̈th lɔaac
kä gua̱n,
kä gat mi dɔ̱a̱r ɛ riɛk
kä man.
21
Dɔ̱ɔ̱r ɛ tɛ̈th lɔaac kä ram
mi thil ca̱r,
kä ram mi ŋäc ŋɔak
gɔw rieetkɛ.
22
Mi thilɛ lueek
la duer ŋɔak,
kä mi ŋuan luëëk
la gɔw ŋɔak.
23
La tɛth lɔc ran
kɛ luɔc mi gɔaa,
kä riet mi ca la̱th guäthdɛ
gɔaaɛ.
24
Kä dup raam mi pɛl
naŋkɛ jɛ teekä,
kä gaŋkɛ jɛ dup li̱eth.
25
Däk Kuoth Nhial dhɔr raam
mi liak rɔ,
kä pälɛ duel ciëk jɔkä.
26
Kä cär raam mi tekɛ dueer
lo̱k Kuoth Nhial kɛ,
kä cär raam mi pɛl nhɔkɛ kɛ.
27
Ram mi dar la däkɛ dhɔrɛ,
kä ram mi lo̱k kök bɛ tëk.
28
Ram mi lät cuŋ la caarɛ
luɔc kä duɔ̱ɔ̱r,
kä ram mi lät dueer latdɛ
ni jiäk.
29
Nɔ̱a̱n Kuoth Nhial kɛ gua̱n dueeri,
kä la liŋɛ pal gua̱n cuŋni.
30
La tɛth lɔc kɛ guec
duɔɔthni mi gɔaa,
kä li̱eŋ thuɔk mi gɔaa
jakɛ puɔ̱ny kä kɔ̱c.
31
Kä ram liŋ ruac kɛ kui̱ teekä
bɛ te rɛy nɛɛni tin pɛl.
32
Kä ram lo̱k luek, lo̱kɛ ni rɔ,
kä ram liŋ luek jekɛ
ŋäc ŋɔaani.
33
Kä luth Kuɔth Nhial
ŋi̱i̱cɛ raan kɛ pɛl,
kä kɔ̱a̱c lɔaac ran
no̱o̱ŋɛ luth.
